Cell C-banier: 'Dis wraak' | Maroela Media
Die banier soos dit oorspronklik gelyk het. Foto: Twitter
"Dit gaan oor wraak en vergelding," het Shem Symon Woensdag aan die hof gesê. Symon verteenwoordig George Prokas, die sakeman wat die banier laat oprig het. "Ons het 'n eerste respondent [Prokas] wat 'n verbruikersadvokaat is. Hy dring aan op die reg om gehoor te word."
Volgens Symon het Prokas vir 'n lang periode probeer om die dispuut met Cell C op te los voor hy die banier laat oprig het. Symon wou weet hoe Cell C vir 'n tussentydse interdik kan vra vir iets wat reeds gebeur het. "Dit is 'n reaksie in die moderne omgewing van elektroniese media waar verbruikers nee sê."
Prokas het die banier Vrydag by die WorldWear-winkelsentrum op die hoek van Beyers Nauderylaan en Wilsonstraat in Fairland laat oprig. Die banier het gelui: "Die mees nuttelose diensverskaffer in SA – Cell C Sandton City. Cell C se Riaan van Rooyen, 'franchisebestuurder' 084-XXX-XXXX sê sy naamlose 'uitvoerende hoof' weier om die kliënt by te staan!!".
Christopher Whittcutt, Cell C se regsverteenwoordiger, het aangevoer die banier is 'n lasterlike stelling en onbeskaamd so.
Groot besighede het hulle eie reëls en individue kom altyd tweede wanneer hulle benadeel word. Indien CellC die persoon gehelp het, soos wat 'n verantwoordelike besigheid moet doen, sou daar geen hofsaak gewees het nie…. maar hulle het mos hulle eie reëls en gee nie om hoe hulle nalatigheid die individu beïnvloed nie. Sal graag wil weet wat die uitspraak gaan wees.
Pragtig Prokas. Ek staan 100% by jou. Wens ek het die geld gehad om sekere instansies so aan te vat.
Dis nie wraak nie. Wat het geword van klientediens. Dis jammer dat mense tot sulke lengtes moet gaan oor hulke nie klientediens kry nie. Miskien is dit n oogoopmaker. Veral vir sulke groot maatskappye.
Mnr Prokas, 'n dubbele Bells vir jou! Hierdie konglomorate met baie geld in die bank sal jou lank in die hof kan besig hou om jou finansieel uit te mergel. Jy moet egter vas staan. Al gee die hof Cell C gelyk het jy jou punt gemaak. Ek twyfel egter want dis hulle fout dat jy as slegte skuldenaar gelys is. Gee hulle gas!
Die swak diens kom oral voor. Dit wil voorkom of meeste mense agter die toonbank dink hulle doen jou n verskriklikke groot guns om jou te bedien, is nooit opgevoed om te weet dat die kliente die belangrikste persoon in die besigheid is nie. Go for it mr Prokas, eis sommer die banier ook van hulle, nou het jy hulle aandag ten einde.